
Z A P I S N I K
13. sjednice Vijeća Mjesnog odbora Čulinec
održane 31. svibnja 2022. godine
u sjedištu Mjesnog odbora, Ulica Badema 2a
s početkom u 17:00 sati
NAZOČNI ČLANOVI VIJEĆA:

Mario Kolar, Damir Škarić, Hrvoje Holler, Suzana Benc i Jadranka Petrović.
NENAZOČNA ČLANICA VIJEĆA:
Predsjedava Mario Kolar, predsjednik Vijeća.

Zapisnik vodi; Mario Kolar, predsjednik VMO Čulinec.
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 13. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 12. sjednice Vijeća, održane                  14. travnja 2022, bez izmjena:
Na prijedlog predsjednika Vijeće jednoglasno utvrđuje dnevni red 
D N E V N I   R E D
1. Zahtjev za kupoprodajom k.č. br 581/9 k.o. Resnik

2. Aktualna komunalna problematika,

3. Pitanja, prijedlozi i obavijesti.

Ad 1. Zahtjev za kupoprodajom k.č. br 581/9 k.o. Resnik;
–  donošenje zaključka;
Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja, dopisu Gradskog ureda za upravljanje imovinom i stanovanje, kojim dopisom gradski ured traži očitovanje o javnom interesu kojim bi predmetna nekretnina ostala u imovini Grada Zagreba za potrebe infrastrukturnih zahvata ili drugih javnih strateških interesa gradske četvrti, a prije stavljanja nekretnine na javnu prodaju
U raspravi sudjeluju: Mario Kolar, Damir Škarić, Hrvoje Holler, Suzana Benc i Jadranka Petrović.
Vijeće  jednoglasno donosi, 
Z A K LJ U Č A K
               o kupoprodaji građevinskog zemljišta u Ulici badema, k.č.581/9 k.o. Resnik
1. Vijeće je upoznato o započetom javnom natječaju za prodaju građevinskog zemljišta u 

    Ulici badema k.č.581/9, livada, površine 136 m2 upisanog u p.l. 2724 k.o. Resnik.
2. Predlaže se žurna obustava postupka za gore navedenu česticu iz razloga što Vijeće

   Mjesnog odbora Čulinec zaključkom sa 2. sjednice Vijeća Mjesnog odbora Čulinec, koja 

   je održana 01. srpnja 2021. tražilo obustavu prodaje nekretnine u Ulici badema , k.č.581/9

   k.o Resnik, a koji je poslan Gradskom uredu za upravljanje imovinom. 

   Kako na području Mjesnog odbora Čulinec nedostaje adekvatnih javnih površina za

   osiguravanje osnovnih potreba građana za parkovima, parkirališnim mjestima i  igralištima.

   Vijeće Mjesnog odbora Čulinec smatra da navedena čestica svojim položajem i 

   karakteristikama zadovoljava uvjete za potrebe infrastrukturnih zahvata ili drugih strateških

   interesa  Gradske  četvrti Donja Dubrava  na području  MO Čulinec.

3. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad. 2 Aktualna komunalna problematika,

Predsjednik Vijeća mjesnog odbora otvara točku te vijećnici VMO iznose prijedloge
U raspravi sudjeluju: Mario Kolar, Damir Škarić, Hrvoje Holler, Suzana Benc i Jadranka Petrović.

VMO Čulinec razmotrilo je stanje sa košenjem zelenih površina te čišćenja prometnica u Čulincu te donosi, 

Z A K L J U Č A K

o traženju popisa zelenih površina koje su predviđene za košenje, te prometnica koje se čiste na području MO Čulinec“.
1. Vijeće Mjesnog odbora Čulinec razmotrilo je stanje sa košenjem zelenih površina te čišćenja prometnica u Čulincu.
2. Naime, od strane osoba koje obavljaju poslove košnje ili čišćenja površina/ulica, tijekom neposrednih prigovora na terenu od strane predstavnika Vijeća Mjesnog odbora Čulinec, dobiveni su odgovori koji izazivaju dvojbu oko površina koje su sa jedne strane propisane za košenje/čišćenje u odnosu na one poslove koji se odrađuju od strane nadležnih gradskih službi, stoga molimo da nam se dostavi popis ulica za čišćenje i zelenih površina za košnju.
3. Ovaj zaključak dostavlja se gradskom uredu za mjesnu samoupravu, civilnu zaštitu i sigurnost na daljnje postupanje, Gradskoj četvrti Donja Dubrava na znanje
Ad 3. Pitanja, prijedlozi i obavijesti.
Članovi Vijeća primili su pisani materijal putem e-pošte o potrebi ishođenja suglasnosti za postavljanje nadstrešnice na stajalištu školskog autobusa, lokaciji Čulinečka cesta 100a.

U raspravi sudjeluju: Mario Kolar, Damir Škarić, Hrvoje Holler, Suzana Benc i Jadranka Petrović.
VMO Čulinec razmotrilo je upit te te jednoglasno donosi, 

Z A K L J U Č A K

o ishođenju suglasnosti za;

1. postavljanje nadstrešnice na stajalištu školskog autobusa, Čulinečka cesta 100a.
2. postavljanje ograde na stajalištu školskog autobusa, Čulinečka cesta 100a.
Dovršeno u 19:00 sati.
KLASA: 024-08/22-003/1023
URBROJ:251-13-11-4-22/2
U Zagrebu, 31. svibnja 2022.
Zapisnik sastavio: 






         Predsjednik

    Mario Kolar






Vijeća Mjesnog odbora






             



Čulinec 









         Mario Kolar                                                                    
